**Ārstniecības iestādes kompensācijas maksājuma gatavības režīma nodrošināšanai aprēķina metodika un apmaksas kārtība**

1. DIENESTS par ārstniecības personu pieejamības, ārstniecības iestāžu darbības un valsts apmaksāto veselības aprūpes pakalpojumu pieejamības saglabāšanu un nodrošināšanu pēc ārkārtas situācijas beigām (gatavības režīma nodrošināšana) IZPILDĪTĀJAM maksā kompensācijas maksājumu (turpmāk - kompensācijas maksājums).
2. Kompensācijas maksājums tiek noteikts atbilstoši 2020.gada 6. novembra Ministru kabineta rīkojumam Nr. 655 “Par ārkārtējās situācijas izsludināšanu” (turpmāk- MK) par periodu no 2021. gada 1. janvāra līdz ārkārtas situācijas beigām.
3. Kompensācijas maksājums tiek izmaksāts 1 reizi ceturksnī, ja IZPILDĪTĀJS DIENESTAM līdz 2021. gada 30.aprīlim ir iesniedzis iesniegumu, skaitliski pamatojot, ka IZPILDĪTĀJAM valstī noteikto ierobežojumu dēļ ir radušies finansiāli zaudējumi, kas lielāki par 500 EUR. Ja zaudējumu aprēķins tiek iesniegts pēc 2021.gada 30.aprīļa, DIENESTAM ir tiesības to neizskatīt.
4. DIENESTS kompensācijas maksājumu maksā par šādām stacionārajām plānveida un neatliekamo iezīmēto pakalpojumu programmām, kas atbilstoši MK noteikumu 5.47. punktam tiek **ierobežotas** un tiek **pārtraukta** to nodrošināšana pilnībā līdz ārkārtas situācijas beigām vai epidemioloģiskās situācijas, saistībā ar Covid 19 infekcijas izplatību, stabilizācijai, lai nodrošinātu epidemioloģisko drošības pasākumu ievērošanu, kā arī nodrošinātu Covid- 19 pacientu ārstēšanu:
   1. Bērnu surdoloģija (pārejoši vai pastāvīgu dzirdes un valodas traucējumi). Stacionārā palīdzība. Rehabilitācija;
   2. Ceļa locītavas endoprotezēšana;
   3. Ceļa locītavas endoprotezēšana sarežģītos gadījumos;
   4. Černobiļas AES avārijas likvidētāju un arodslimnieku ārstēšana stacionārā;
   5. Elkoņa locītavas daļēja (radija galviņas) endoprotezēšana;
   6. Elkoņa locītavas totālā endoprotezēšana;
   7. Gūžas locītavas endoprotezēšana ar bezcementa fiksācijas vai hibrīda tipa endoprotēzi;
   8. Gūžas locītavas endoprotezēšana ar bezcementa fiksācijas vai hibrīda tipa endoprotēzi sarežģītos gadījumos;
   9. Gūžas locītavas endoprotezēšana ar cementējamu endoprotēzi;
   10. Gūžas locītavas endoprotezēšana ar cementējamu endoprotēzi sarežģītos gadījumos;
   11. Hronisko pacientu aprūpe, ar ārstēšanās ilgumu 11 vai vairāk gultasdienas un pacientam ir blakusdiagnozes, kurām nepieciešama ārstēšana;
   12. Hronisko pacientu aprūpe, ar ārstēšanās ilgumu līdz 10 gultasdienām;
   13. Kaulā ievietojamā dzirdes aparāta (BAHA) implanta ievietošana bērniem (ar implanta vērtību);
   14. Kaulā ievietojamā dzirdes aparāta (BAHA) implanta ievietošana bērniem (bez implanta vērtības);
   15. Kohleāro impalntu impalntēšana pieaugušajiem;
   16. Kohleārā implanta implantācija bērniem;
   17. Minesotas programma stacionārā;
   18. Nacionālsociālistiskajā režīmā cietušo personu rehabilitācija;
   19. Pacientu izmeklēšana pirms ortotopiskās aknu transplantācijas;
   20. Pakalpojumi aprūpes slimnīcā vai aprūpes gultā;
   21. Plecu locītavas endoprotezēšana;
   22. Rehabilitācija pacientiem ar muguras samadzeņu šķērsbojājumu (spinālie pacienti);
   23. Revīzijas endoprotezēšana (ar endoprotēzes vērtību);
   24. Revīzijas endoprotēžu implantēšana, endoprotezēšana osteomielīta un onkoloģijas pacientiem (bez implanta vērtības);
   25. Slimnieku sagatavošana transplantācijai, pacienti ar transplantāta disfunkciju, pacienti ar imūnsuperesīvas terapijas komplikācijām, tās kontrole, korekcija, kā arī pacienti ar nefunkcionējošu transplantātu;
   26. Psihiatriskā palīdzība stacionārā - psihiatriskā palīdzība bērniem;
   27. Psihiatriskā palīdzība stacionārā, tai skaitā pēc tiesas lēmuma;
   28. Tuberkulozes izplatības ierobežošana. Tuberkuloze psihiatrijas pacientiem.
5. DIENESTS kompensācijas maksājuma apmēru šī dokumenta 3.punktā minētajām pakalpojumu programmām attiecīgajam ceturksnī nosaka šādā kārtībā:
   1. aprēķina starpību starp ceturksnim plānoto pacientu skaitu un faktiski ārstēto pacientu skaitu attiecīgajā ceturksnī;
   2. ceturksnim plānoto pacientu skaitu katrā no pakalpojumu programmām nosaka kā ¼ daļu no 2021. gadam (t.i. pilnam gadam) plānotā pacientu skaita;
   3. faktiski ārstēto pacientu skaitu DIENESTS iegūst no Vadības informācijas sistēmas par iepriekšējiem mēnešiem tekošā mēneša 12.datumā;
   4. faktiski ārstēto pacientu skaitu apmaksā atbilstoši līguma apmaksas nosacījumiem un 2018.gada 28.augusta Ministru kabineta noteikumu Nr. 555 “Veselības aprūpes pakalpojumu organizēšanas un samaksas kārtība” (turpmāk – Noteikumi) 6.pielikumā noteiktajiem pakalpojumu programmu tarifiem, nepārsniedzot attiecīgajā ceturksnī līgumā plānoto finansējuma apmēru;
   5. ja faktiski ārstēto pacientu skaits ir mazāks nekā plānotais pacientu skaits ceturksnī, tad par neizpildīto pacientu skaitu maksā no ārstniecības iestādei plānotā finansējuma ceturksnī **“starpības**”, kas iegūta no plānotā finansējuma ceturksnī, atņemot faktiski veikto darbu pakalpojumu programmās ceturksnī, un atbilstoši pakalpojumu programmai noteiktajam **kompensācijas maksājuma tarifam** (D+S+U+A)\* šādā apjomā:

*1.tabula*

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Pakalpojuma programmas nosaukums** | **Viena pacienta ārstēšanas tarifs** | **Viena pacienta kompensācijas maksājuma tarifs** | *t.sk. tarifa D elements* | *t.sk. tarifa* ***S*** *elements* | *t.sk. tarifa* ***U*** *elements* | *t.sk. tarifa* ***A*** *elements* |
| 4.4.1. | Bērnu surdoloģija (pārejoši vai pastāvīgi dzirdes un valodas traucējumi). Stacionārā palīdzība. Rehabilitācija | **1403.04** | **1309.47** | 877.16 | 206.98 | 193.98 | 31.35 |
| 4.4.2. | Černobiļas AES avārijas likvidētāju un arodslimnieku ārstēšana stacionārā | **802.09** | **717.90** | 480.85 | 113.46 | 106.40 | 17.19 |
| 4.4.3. | Kohleārā implanta implantācija bērniem | **25 703.10** | **2336.47** | 1558.55 | 367.67 | 355.69 | 54.56 |
| 4.4.4. | Kohleārā implanta implantācija | **2 46 04.35** | **49.63** | 41.48 | 4.16 | 3.99 |  |
| 4.4.5. | Kaulā ievietojam dzirdes aparāta (BAHA) implanta ievietošana bērniem (ar implanta vērtību) | **9024.43** | **1 749.70** | 1170.95 | 276.24 | 260.78 | 41.73 |
| 4.4.6. | Kaulā ievietojama dzirdes aparāta (BAHA) implanta ievietošana bērniem (bez implanta vērtības) | **2134.37** | **1 749.70** | 1170.95 | 276.24 | 260.78 | 41.73 |
| 4.4.7. | Medicīniskā rehabilitācija pacientiem ar muguras smadzeņu šķērsbojājumu (spinālie pacienti) | **2290.4** | **2101.54** | 1410.63 | 332.88 | 306.87 | 51.16 |
| 4.4.8. | Nacionālsociālistiskajā režīmā cietušo personu rehabilitācija | **1895.02** | **1776.48** | 1192.14 | 281.31 | 259.98 | 43.05 |
| 4.4.9. | Slimnieku sagatavošana transplantācijai, pacienti ar transplantāta disfunkciju, pacienti ar imūnsuperesīvas terapijas komplikācijām, tās kontrole, korekcija, kā arī pacienti ar nefunkcionējošu transplantātu | **1740.92** | **949.63** | 635.02 | 149.84 | 142.28 | 22.49 |
| 4.4.10. | Lielo locītavu endoprotezēšana tai skaitā, gūžas locītavas endoprotezēšana ar cementējamu endoprotēzi | **2 496.60** | **1 393.90** | 926.39 | 218.55 | 217.25 | 31.71 |
| 4.4.11. | Lielo locītavu endoprotezēšana tai skaitā, gūžas locītavas endoprotezēšana ar bezcementa fiksācijas vai hibrīda tipa endoprotēzi | **3084.42** | **1174.83** | 778.62 | 183.7 | 186.29 | 26.22 |
| 4.4.12. | Lielo locītavu endoprotezēšana tai skaitā, ceļa locītavas endoprotezēšana | **3234.63** | **1 534.01** | 1 018.71 | 240.34 | 240.20 | 34.76 |
| 4.4.13. | Lielo locītavu endoprotezēšana tai skaitā, plecu locītavas endoprotezēšana | **4278.04** | **1 529.12** | 1 002.70 | 236.55 | 258.17 | 31.70 |
| 4.4.14. | Lielo locītavu endoprotezēšana tai skaitā, elkoņa locītavas daļēja (radija galviņas) endoprotezēšana | **2574.86** | **1451.69** | 950.73 | 224.28 | 246.86 | 29.82 |
|  | Lielo locītavu endoprotezēšana tai skaitā, elkoņa locītavas totālā endoprotezēšana | **5404.03** | **2095.17** | 1373.79 | 324.1 | 353.87 | 43.41 |
| 4.4.15. | Lielo locītavu endoprotezēšana tai skaitā, gūžas locītavas endoprotezēšana ar cementējamu endoprotēzi sarežģītos gadījumos | **2552.38** | **1 343.00** | 891.02 | 210.21 | 211.54 | 30.23 |
| 4.4.16. | Lielo locītavu endoprotezēšana tai skaitā, gūžas locītavas endoprotezēšana ar bezcementa fiksācijas vai hibrīda tipa endoprotēzi sarežģītos gadījumos | **3 267.40** | **1 385.29** | 917.01 | 216.35 | 221.23 | 30.70 |
| 4.4.17. | Lielo locītavu endoprotezēšana tai skaitā, ceļa locītavas endoprotezēšana sarežģītos gadījumos | **4610.76** | **2654.1** | 1728.95 | 407.83 | 464.99 | 52.33 |
| 4.4.18. | Revīzijas endoprotezēšana(ar endoprotēzes vērtību) | **4105.02** | **1872.04** | 1245.42 | 293.83 | 289.86 | 42.93 |
| 4.4.19. | Revīzijas endoprotezēšana un endoprotezēšana osteomielīta un onkoloģijas pacientiem (bez implanta vērtības) | **3433.14** | **2366.71** | 1569.59 | 370.3 | 373.69 | 53.13 |
| 4.4.20. | Minesotas programma stacionārā | **1970.9** | **1818.67** | 1258.22 | 296.81 | 225.74 | 37.90 |
| 4.4.21. | Pacienta izmeklēšana pirms ortopiskas aknu transplantācijas | **1 789.70** | **726.65** | 470.16 | 110.94 | 131.97 | 13.58 |
| 4.4.22. | Aprūpes slimnīca, nodaļa vai gulta | **411.62** | **363.63** | 252.14 | 59.49 | 44.51 | 7.49 |
| 4.4.23. | Hronisko pacientu aprūpes slimnīcā vai nodaļā (ārstēšanas ilgums līdz 10 dienām) | **560.22** | **469.97** | 315.79 | 74.45 | 68.84 | 10.89 |
| 4.4.24. | Hronisko pacientu aprūpes slimnīcā vai nodaļā (ārstēšanas ilgums virs 11 dienām) | **753.17** | **646.53** | 434.5 | 102.44 | 94.6 | 14.99 |

\*Tabulā izmantotie apzīmējumi:

*D – darba samaksa;*

*S – valsts sociālās apdrošināšanas obligātās iemaksas;*

*U – pieskaitāmās un netiešās ražošanas izmaksas (ar pacientu uzturēšanu saistītie izdevumi pakalpojumu apmaksai, riska maksājuma veikšanai, materiālu, energoresursu, ūdens un inventāra iegādei);*

*A – administratīvie izdevumi;*

1. Kompensācijas maksājumu par plānveida iezīmētajām pakalpojumu programmām, kas netiek ierobežotas vai pārtrauktas atbilstoši MK, bet to nodrošināšanu var ietekmēt COVID–19 epidemioloģiskā situācija:
   1. DIENESTS par 2.tabulā noteiktajām iezīmēto pakalpojumu programmām maksā šī dokumenta 4.punktā noteiktajā kārtībā, papildus vērtējot IZPILDĪTĀJA sasniegto **procentuālo pacientu izpildes mērķa rādītāju** (noteikts atbilstošifaktiski ārstēto pacientu skaita tendencei periodā no 2017. - 2019. gadam), apjomā, kas nepārsniedz procentuālā pacientu izpildes mērķa rādītāja robežu, ievērojot šādus nosacījumus un **kompensācijas maksājuma tarifus**:

*2.tabula*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Pakalpojuma programmas nosaukums** | **Kompensācija tiek piemērota, ja faktiskā pacientu skaita izpilde pret plānoto ir** | **Viena pacienta ārstēšanas tarifs, EUR** | **Viena pacienta kompensācijas maksājuma tarifs, EUR** | **t.sk. tarifa D elements** | **t.sk. tarifa S elements** | **t.sk. tarifa U elements** | **t.sk. tarifa A elements** |
| 5.1. | Aortālā vārstuļa transkatetrāla implantācija (TAVI) | < 100% | **25 551.13** | **982.16** | 809.82 | 191.07 | 207.83 | 21.55 |
| 5.2. | Izgulējumu, tai skaitā komplicētu ar osteomielītu un ilgstoši nedzīstošu, hronisku ādas, mīksto audu čūlu (problēmbrūču) mikroķirurģiskā ārstēšanā | < 100% | **20 927.08** | **12 849.26** | 8 347.79 | 1 969.39 | 2 283.94 | 248.14 |
| 5.3. | Multirezistentās tuberkulozes pacientu ārstēšana | < 60% | **16 184.18** | **11 816.80** | 7 934.55 | 1 872.32 | 1 722.52 | 287.41 |
| 5.4. | Narkomānu rehabilitācija stacionārā bērniem | < 100% | **2 306.70** | **2 145.00** | 1 484.10 | 350.10 | 266.1 | 44.7 |
| 5.5. | Narkomānu rehabilitācija stacionārā pieaugušajiem | < 70% | **8 102.63** | **7 534.41** | 5 212.97 | 1229.74 | 934.69 | 157.01 |
| 5.6. | Paliatīvā aprūpe | < 100% | **1080.36** | **1015.01** | 681.72 | 160.84 | 147.7 | 24.75 |
| 5.7. | Torakālā ķirurģija tuberkulozes pacientiem | < 90% | **10 978.02** | **9 998.10** | 6 706.09 | 1 582.44 | 1 468.07 | 241.5 |
| 5.8. | Tuberkulozes diagnostika un ārstēšana (universitātes slimnīca) | < 80% | **6 143.71** | **5 642.68** | 3 787.76 | 893.8 | 824.13 | 136.99 |
| 5.9. | Tuberkulozes diagnostika un ārstēšana (reģionālās daudzprofilu slimnīcas) | < 80% | **6 547.37** | **6 114.35** | 4 105.63 | 968.63 | 891.25 | 148.84 |
| 5.10. | Tuberkulozes seku ārstēšana (universitātes slimnīca) | < 80% | **1 506.93** | **1 381.44** | 926.59 | 218.65 | 202.83 | 33.37 |
| 5.11. | Tuberkulozes seku ārstēšana (reģionālās daudzprofilu slimnīcas) | < 80% | **2 386.41** | **2 181.58** | 1 463.42 | 345.26 | 320.12 | 52.78 |
| 5.12. | Psihiatriskā palīdzība stacionārā - psihiatriskā palīdzība bērniem | ne vairāk kā 15% no iepriekšējā pārskata perioda fakstiskās izpildes | **1899.63** | **1766.34** | 1222.08 | 288.29 | 219.16 | 36.81 |
| 5.13. | Psihiatriskā palīdzība stacionārā, tai skaitā pēc tiesas lēmuma | ne vairāk kā 15% no iepriekšējā pārskata perioda fakstiskās izpildes | **2462.11** | **2288.69** | 1583.47 | 373.55 | 283.98 | 47.69 |
| 5.14. | Tuberkulozes izplatības ierobežošana. Tuberkuloze psihiatrijas pacientiem | ne vairāk kā 15% no iepriekšējā pārskata perioda fakstiskās izpildes | **9377.2** | **8719.85** | 6033.17 | 1423.23 | 1081.74 | 181.71 |

* 1. DIENESTS par plānveida iezīmēto pakalpojumu programmām “Subakūtā rehabilitācija pieaugušajiem”, “Subakūtā rehabilitācija bērniem”, “Ilgtermiņa rehabilitācija/ dinamiskā novērošana pieaugušajiem”, “Ilgtermiņa rehabilitācija/ dinamiskā novērošana bērniem”, “Perinatālā periodā radušos stāvokļu rehabilitācija” un par mikrodiskektomiju, mikrofenestrācijas operāciju, kā arī par stacionārajiem veselības aprūpes pakalpojumiem personām ar prognozējamu invaliditāti atbilstoši Veselības un darbspēju ekspertīzes ārstu valsts komisijas apstiprinātajam individuālajam rehabilitācijas plānam vai ilgstoši slimojošām personām darbspējīgā vecumā (turpmāk – 95. vai 98.pacientu grupas pacienti) maksā, nosakot, ka kompensācijas maksājuma apjomu attiecīgajam ceturksnim aprēķina pēc šādas kārtības:
     1. ceturksnim plānoto finansējuma apjomu katrā no pakalpojumu programmām nosaka kā ¼ daļu no 2021. gadam (t.i. pilnam gadam) plānotā finansējuma;
     2. ceturksnim plānotajam finansējuma apjomam piemēro **procentuālo finansējuma izpildes mērķa rādītāju** (noteikts atbilstoši faktiski izpildītā finansējuma procentuāli lielākajai vērtībai divos vērtēšanas periodos: rehabilitācijas pakalpojumos 2019.gadā no aprīļa līdz decembrim un 2020.gadā no janvāra līdz februārim; 95. vai 98.pacientu grupas pacientiem sniegtajos pakalpojumos: 2019.gada pilns gads; 2020.gadā no janvāra līdz februārim);
     3. faktiski veikto darbu, t.sk. finansējuma izpildi, DIENESTS iegūst no Vadības informācijas sistēmas par iepriekšējiem mēnešiem tekošā mēneša 12.datumā;
     4. faktiski veikto darbu apmaksā atbilstoši līguma apmaksas nosacījumiem un Noteikumos noteiktajam, nepārsniedzot attiecīgajam ceturksnim līgumā plānoto finansējuma apmēru;
     5. ja faktiski veiktā darba apjoms ir mazāks nekā plānotā finansējuma apjoma un procentuālā finansējuma izpildes mērķa rādītāja reizinājums ceturksnim, tad daļā par neizpildīto finansējuma apjomu, atbilstoši pakalpojumu programmai, maksā no ārstniecības iestādei plānotā finansējuma ceturksnī **“starpības**”, kas iegūta no plānotā finansējuma ceturksnī, atņemot faktiski veikto darbu pakalpojumu programmās ceturksnī, un atbilstoši pakalpojumu programmai noteiktajam **kompensācijas maksājuma koeficientam;**
     6. kompensācijas maksājuma koeficients tiek noteikts izdalot no iepriekšējā periodā faktiski veiktā darba (summa par - gultas dienu skaits reizināts ar Noteikumos ārstniecības iestādei vai pakalpojumu programmai noteikto gultas dienas tarifu un pie gultas dienas piemaksājamo manipulāciju skaits reizinātas ar atbilstošo iepriekšējā periodā spēkā esošo tarifu) D, S, U, A tarifu elementus un to kopsummu attiecinot pret visu faktiski veikto darbu noteiktajā periodā konkrētajā pakalpojumu programmā.

1. Pārējie maksājumi, kas netiek minēti šajā dokumentā, tiek veikti atbilstoši Noteikumos un līgumā noteiktajam.
2. DIENESTS nosūta IZPILDĪTĀJAM finanšu paziņojumu līdz 2021.gada 30. aprīlim, kurā noteikti 5.2.2. un 5.2.5.apakšpunktos minētie IZPILDĪTĀJA koeficienti.
3. Par iepriekšējā ceturksnī noteikto kompensācijas maksājumu DIENESTS veic apmaksu ar manuālā akta palīdzību, manuālā akta apraksta sadaļā norādot iemeslu - kompensācijas maksājums. DIENESTS elektroniski informē IZPILDĪTĀJU par manuālā akta izveidošanu, nosūtot informāciju uz Līgumā norādīto e-pasta adresi.
4. IZPILDĪTĀJS ir tiesīgs, no kompensācijas maksājuma veikt maksājumus tikai darba samaksai, valsts sociālās apdrošināšanas obligāto iemaksu, pieskaitāmo un netiešo ražošanas izmaksu un administratīvo izmaksu segšanai (ar pacientu uzturēšanu saistītie izdevumi pakalpojumu apmaksai, riska maksājuma veikšanai, materiālu, energoresursu, ūdens un inventāra iegādei). IZPILDĪTĀJS nav tiesīgs no kompensācijas maksājuma gatavības režīma nodrošināšanai gūt peļņu. IZPILDĪTĀJAM jāievēro Eiropas Savienības komercdarbības atbalsta politikas pamatprincipus, kas ir noteikti Līguma par Eiropas Savienības darbību 107. un 108.pantā. DIENESTAM ir tiesības kontrolēt piešķirtā kompensācijas maksājuma izlietojumu un atbilstību tā mērķim.
5. Ja IZPILDĪTĀJS no kompensācijas maksājuma gatavības režīma nodrošināšanai sedz darba samaksas izmaksas, tad darbiniekam var kompensēt atlīdzību līdz 75 procentiem no iepriekšējo sešu mēnešu vidējās atlīdzības apmēra, bet ne vairāk kā trīskāršā Centrālās statistikas pārvaldes oficiālajā statistikas paziņojumā publicēto valstī strādājošo iepriekšējā gada mēneša vidējās darba samaksas apmērā[[1]](#footnote-1).
6. IZPILDĪTĀJS aizpilda un iesniedz DIENESTĀ pārskatu par finansējuma izlietojumu ārstniecības iestādē: <https://www.vmnvd.gov.lv/lv/stacionariem>.

1. Centrālā statistikas pārvalde. Mēnešalgas apmēra noteikšana. Tiešsaistē: <https://www.csb.gov.lv/lv/statistika/statistikas-temas/socialie-procesi/darba-samaksa/menesalgas-apmera-noteiksana> [↑](#footnote-ref-1)